Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: a 11/2004. (IV. 14.) NKÖM rendelethez
Paragraph Index: 394

c) A gyakorlati vizsga tantárgyai és idõtartama: A gyakorlati vizsga során a jelölt egy mestermunka készítésével egy összetett feladatot old meg megadott témában. A gyakorlati vizsga lényegében a mestermunka elkészítésébõl áll. Mestermunkát csak a képzõ intézmény által jóváhagyott, a IV.3. követelményeknek megfelelõ témában lehet benyújtani, a képzés befejezését követõ 1 évig. A mestermunka témáját a képzést végzõ intézmény szaktanára hagyja jóvá. A mestermunka témájának olyat kell választani, amely lehetõvé teszi a vizsgázó számára, hogy a középfokú követelmények IV.3. pontjaiban meghatározott témakörök ismereteit alkalmazhassa. A mestermunkában a vizsgázónak a problémát sokoldalúan kell megközelítenie. Ennek hiányában a munka nem fogadható el, és a gyakorlati vizsga érdemjegye elégtelen. A mestermunka elkészítéséhez bármilyen segédeszköz — beleértve a tanári konzultációt is — használható. A mestermunka leadási határideje: a szaktanár által meghatározott idõpont, melynek végsõ határideje a vizsgaidõszak megkezdése elõtti harmincadik nap lehet. A mestermunkát két, egymástól független szakmai bírálattal együtt a gyakorlati vizsga elõtt 15 nappal a vizsgaelnök rendelkezésére kell bocsátani. Az elbírálás alapja a téma aktualitása, fontossága, eredetisége. Az elméleti dolgozatnál a bíráló értékeli a választott probléma megoldását, annak kivitelezhetõségét, valamint azt, hogy a szakdolgozat eleget tesz-e a formai követelményeknek. A szakmai mestermunkánál értékelendõ a fotók információtartalma, a feladat formai megoldása (pl. a riport szerkezete, a fotók stílusa, a választott lap profiljának, az írás jellegének és a képi illusztráció összhangja). A mestermunka két részbõl áll.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes